**ՀԻՄՆԱՎՈՐՈՒՄ
«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՀՈՒՆԻՍԻ 29-Ի N 65-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**1. Նախագծի ընդունման անհրաժեշտությունը.**

Նախագիծը մշակվել է համաձայն «Նորմատիվ իրավական ակտերի մասին» օրենքի 33-րդ և 34-րդ հոդվածների՝ հիմք ընդունելով Աբովյան համայնքի ավագանու «Հանրապետություն» խմբակցության քարտուղար Գոռ Գալստյանի 05.02.2024 թվականի գրությունը (մուտք՝ Տ-251)։

**2. Կարգավորման նպատակը և ակնկալվող արդյունքը.**

Նախագծի նպատակն է՝ բավարարել Աբովյան համայնքի ավագանու անդամի դիմումը և նրան ազատել «Աբովյան համայնքի ավագանու 2022 թվականի հունիսի 29-ի «Աբովյան համայնքի ղեկավարին կից խորհրդակցական մարմինների անդամներին հաստատելու մասին» N 65 որոշման-Ա որոշմամբ առաջացած պարտավորությունների կատարումից։ Նախագիծը չի հակասում Աբովյան համայնքի ավագանու 2022 թվականի մայիսի 6-ի «Աբովյան համայնքի ղեկավարին կից խորհրդակցական մարմինների ձևավորման և գործունեության կարգը հաստատելու մասին» N 41-Ա որոշման հավելվածի 9-10-րդ կետերին։ Միաժամանակ, Գևորգ մարտիրոսյանի փոխարեն, խորհրդակցական մարմնում ընդգրկվել է Ժաննա Զեյնալյանը։

**3. Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Աբովյանի համայնքապետարանի աշխատակազմի կողմից:

**4. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Նախագծի ընդունման դեպքում այլ իրավական ակտերում փոփոխություններ և լրացումներ չեն նախատեսվում։

**5. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունմամբ դեպքում համայնքի բյուջեում եկամուտների և ծախսերի ավելացում չի նախատեսվում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**